Public procurement notice: Contract Notice
Published: 2016-07-02
Buyer: Finansministeriet, direktoratet for finanser og indgåelse af kontrakter under EU's bistandsmidler (CFCU)
Country: ME
Contract type: Services
Procedure: Restricted procedure
CPV classification: 72212610
Submission deadline: 2016-08-08
EU fund: ESF

Technical requirements: Finansieringsaftale vedrørende det nationale program for Montenegro for 2014 (mål 1 — del 1 og mål 2 — del 1).
Formålet med kontrakten er at indsamle og behandle data om hovedveje og regionale veje i Montenegro med en længde på 1 783 km med henblik på at skabe et computerbaseret forvaltningssystem –— vejdatabase over det nationale vejnet. Det vil støtte direktoratet for transport i forbindelse med oprettelsen af et effektivt informationssystem, der sikrer optimal forvaltning, vedligeholdelse og udvikling af hovedvejene i Montenegro. Dataene skal være relevante for kvantificeringen af de grundlæggende egenskaber og statusindikatorer for de offentlige veje, såsom det tilladte akseltryk, overflademateriale, vejsving, hastighedsgrænser, vejbredde, tunneler og broer, vejudstyr, vejskilte, mandehuller, grøfter osv. Følgende hovedopgaver skal udføres:
• opgørelse over og tilstandsrapport om offentlige veje og registrering af de korrekte data med de rette mængder i databasen
• levering af al software til implementeringen af vejdatabasen og systemet til vedligeholdelse og forvaltning af fortove
• uddannelse af personale hos direktoratet for transport, der kan sikre fortsat, lokalt selvbærende drift af vejdatabasen.
Den ordregivende myndighed kan, efter eget skøn og med forbehold for tilgængelige budgetmidler, forlænge projektet og/eller udvide rammerne herfor i et omfang, der ikke overstiger den indledende kontrakts varighed og værdi. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning (et konsortium) af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet: Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter: